### Beslutning

Udvalget kunne enstemmigt tiltræde indstillingen med bemærkning om, at det anbefales, at udvalget udvides med en repræsentant fra Skole og Forældre – alternativt Børne- og ungebyrådet. Udvalget indstiller Helen Mathiesen, der sidder i Handicaprådet, og Casper Schultz, der sidder i [adresse] og Omsorgsudvalget, som repræsentanter for Teknisk Udvalg.

### Resumé

[adresse] er, sammen med Østjyllands Politi og [adresse], en vigtig aktør i arbejdet med at forebygge og nedbringe antallet af trafikulykker.

Der foreslås derfor nedsat et Trafiksikkerhedsudvalg, der bl.a. kan overvåge trafiksikkerhedsindsatsen i kommunen, hjælpe med at prioritere og konkretisere det lokale trafiksikkerhedsarbejde, identificere indsatsområder og støtte op om den nationale trafiksikkerhedshandlingsplan.

Herved forventes det, at [adresse] vil blive mere trafiksikker, og indsatsen kan være med til at nedsætte og forebygge antallet af tilskadekomne og dræbte i [adresse].

### Indstilling

At 1)  Der nedsættes et Trafiksikkerhedsudvalg i henhold til vedlagte kommissorium.

At 2)  Udvalget nedsættes som en §17 stk. 4-udvalg

At 3) Byrådet udpeger Rådmanden for Teknik og Miljø til formand for udvalget samt to repræsentanter fra Teknisk Udvalg til deltagelse i udvalget

### Sagens forløb

13-03-2019 Borgmesterens Afdeling påtegning
Fremsendes til Magistraten. Borgmesteren Afdeling har ingen bemærkninger til indstillingen.
 18-03-2019 Magistraten

Fremsendes til [adresse] med bemærkning, at Magistraten i mødet den 18. marts 2019 anbefaler, at byrådet tiltræder Magistratsafdelingen for Teknik og Miljøs indstilling af 1. marts 2019.

Sammensætningen af udvalget drøftes nærmere.

Rådmand Søren Lind deltog ikke i sagens behandling.

 03-04-2019 [adresse]
Fremsendes til Teknisk Udvalg til behandling i henhold til beslutning i byrådets møde den 3. april 2019.
 13-05-2019 Teknisk Udvalg
Udvalget kunne enstemmigt tiltræde indstillingen med bemærkning om, at det anbefales, at udvalget udvides med en repræsentant fra Skole og Forældre – alternativt Børne- og ungebyrådet. Udvalget indstiller Helen Mathiesen, der sidder i Handicaprådet, og Casper Schultz, der sidder i [adresse] og Omsorgsudvalget, som repræsentanter for Teknisk Udvalg.